[{"text_idx": "#000005", "text": "Cynnal protest Adennill y Nos ym Mangor yn erbyn trais ar sail rhywedd a hunaniaeth"}, {"text_idx": "#000006", "text": "\u201cMae\u2019n rhaid i ni gymryd safiad yn ei erbyn o sy\u2019n golygu bod rhaid i ni ddod at ein gilydd a herio sefyllfaoedd sy\u2019n annog casineb\u201d"}, {"text_idx": "#000007", "text": "Protest Adennill y Nos ym Mangor"}, {"text_idx": "#000008", "text": "Cafodd protest Adennill y Nos ei chynnal ym Mangor neithiwr (nos Fawrth, Mawrth 7) er mwyn tynnu sylw at drais yn erbyn menywod, a thrais ar sail rhywedd a hunaniaeth."}, {"text_idx": "#000011", "text": "Mae digwyddiadau Adennill y Nos wedi bod yn cael eu cynnal dros y Deyrnas Unedig ers ychydig flynyddoedd, ac mae Undeb Myfyrwyr Prifysgol Bangor wedi trefnu protestiadau cyn hyn hefyd."}, {"text_idx": "#000012", "text": "Gorymdeithiwyd o\u2019r Cloc ar y Stryd Fawr draw at Pontio gyda myfyrwyr yn datgan y dylen nhw\u2019n allu cerdded y strydoedd yn y nos, heb ofn na realiti trais."}, {"text_idx": "#000015", "text": "\u201cCefndir Adennill y Nos ydy trio dod a\u0302 thrais yn erbyn merched i ben, ac mae\u2019n amserol iawn i fod yn edrych ar y pwnc yma,\u201d meddai."}, {"text_idx": "#000022", "text": "\u201cMae\u2019n rhaid i ni sicrhau bod lleisiau merched, ac nid yn unig merched ond unrhyw un sy\u2019n codi achos fel yna, yn cael eu gwrando arnyn nhw ac yn cael eu cymryd o ddifrif.\u201d"}, {"text_idx": "#000025", "text": "\u201cDydy hyn ddim yn iawn yn ein cymdeithas ni, ac mae angen newid hyn.\u201d"}, {"text_idx": "#000027", "text": "Cafodd y brotest ei hagor gydag araith gan Nyah Lowe, Llywydd Undeb y Myfyrwyr, a bwysleisiodd bod yr orymdaith eleni\u2019n sefyll yn erbyn trais ar sail rhywedd a hunaniaeth, a bod hynny\u2019n cynnwys menywod, y gymuned LHDTC+, pobol anneuaidd a mwy."}, {"text_idx": "#000036", "text": "Dywedodd Nyah Lowe ei fod yn ddigwyddiad pwysig sy\u2019n rhoi cyfle i bobol ddod ynghyd i sefyll erbyn trais."}, {"text_idx": "#000037", "text": "\u201cCredwn fod gan bawb yr hawl i deimlo\u2019n ddiogel, ac mae\u2019r orymdaith hon yn ffordd i ni ddangos ein cydsafiad a\u0302\u2019r rhai sydd wedi profi aflonyddu neu ymosodiad rhywiol."}, {"text_idx": "#000038", "text": "\u201cRydym yn falch o fod wedi gweld cymaint o bobl yn pleidleisio ar gyfer yr orymdaith."}, {"text_idx": "#000039", "text": "\u201cMae\u2019n bwysig ein bod yn parhau i godi ymwybyddiaeth o\u2019r mater ac yn gweithio tuag at greu cymuned fwy diogel i bawb. Gobeithiwn y bydd y digwyddiad hwn yn helpu i sbarduno rhagor o sgyrsiau a chamau gweithredu tuag at roi terfyn ar drais ar sail rhywedd.\u201d"}, {"text_idx": "#000046", "text": "Cynnal gwobrau i ddathlu merched mewn busnes am y trydydd tro"}]